Hobits (grāmata)

Hobits ir autora Dž. R. R. Tolkīna grāmata, kuras galvenais varonis ir hobits Bilbo Baginss. Pirmo reizi tas izdots 1937. gada 21. septembrī.

Ideja par šo grāmatu radās kādā vakarā, kad Tolkīna dēls lūdzis, lai tēvs pastāsta pasaku. Atšķirībā no pārējām rakstnieka grāmatām, kuras saistītas ar Viduszemi, "Hobita" mērķauditorija ir tieši bērni un pusaudži. Tomēr tā uzrakstīta aizraujoši jebkura vecuma lasītājam. Šī grāmata ir kalpojusi par pamatu visām pārējām Tolkīna grāmatām, piemēram, triloģijai "Gredzenu pavēlnieks" un "Silmarillionam".

2012. gada decembrī notika pirmās pēc "Hobits" motīviem uzņemtās filmas pirmizrāde. Tās režisors ir Pīters Džeksons. Kopumā filmai ir 3 daļas — "Hobits: Negaidīts ceļojums" (2012), "Hobits: Smoga posta zeme" (2013), "Hobits: Piecu armiju kauja" (2014).

Kategorija:Fantāzijas grāmatas
Kategorija:Bērnu literatūra
Kategorija:Viduszeme
Kategorija:1937. gada romāni